Dwight D. Eisenhower

34ain Arlywydd yr Unol Daleithiau, o 1953 i 1961, oedd Dwight David "Ike" Eisenhower (14 Hydref 1890 – 28 Mawrth 1969).

Yn ystod yr Ail Ryfel Byd, Eisenhower oedd Pencadlywydd Byddin Alldeithiol y Cynghreiriaid yn Ewrop, a oruchwyliodd glaniadau Normandi a'r symudiad tuag at yr Almaen o Ffrynt y Gorllewin. Wedi'r rhyfel, gwasanaethodd Eisenhower fel Pennaeth Staff dan yr Arlywydd Harry S. Truman a Llywydd Prifysgol Columbia. Ym 1951 daeth yn Bencadlywydd cyntaf NATO.

Enillodd Eisenhower etholiad arlywyddol 1952 fel Gweriniaethwr. Fel Arlywydd dilynodd bolisïau cyfyngiant ac ataliaeth niwclear i atal ymlediad comiwnyddiaeth yn ystod y Rhyfel Oer. Daeth â therfyn i Ryfel Corea a gorchmynnodd newid llywodraeth yn Iran a Gwatemala. Ceisiodd atal effaith y dominos, er enghraifft trwy ymrwymo'r Unol Daleithiau i amddiffyn Gweriniaeth Tsieina (Taiwan) yn erbyn Gweriniaeth Pobl Tsieina.

Yn ystod ei arlywyddiaeth bu rhywfaint o dwf economaidd yn yr Unol Daleithiau.Harold G., Vatter, The U.S. Economy in the, 1950s (1963) Sefydlodd y System Priffyrdd RhyngdaleithiolMark H. Rose, Interstate: Express Highway Politics 1939-1989 (1990) a dadwahanodd y lluoedd arfog.

 Cyfeiriadau 

 Dolenni allanol 
  Bywgraffiad swyddogol 


Categori:Genedigaethau 1890
Categori:Marwolaethau 1969
Categori:Arlywyddion yr Unol Daleithiau
Categori:Cadfridogion Byddin yr Unol Daleithiau
Categori:Gwleidyddion yr 20fed ganrif o'r Unol Daleithiau
Categori:Milwyr yr 20fed ganrif o'r Unol Daleithiau
Categori:Pobl o Kansas
Categori:Pobl o Texas